മയൂര് വിഹാര് ഫേസ്3 ഡിഎംഎ മലയാള ഭാഷ പഠനകേന്ദ്രം ഉദ്ഘാടനം ചെയ്തു ന്യൂഡല്ഹി: ഡല്ഹി മലയാളി അസോസിയേഷന് മയൂര് വിഹാര് ഫേസ്3 ഏരിയയുടെ മലയാള ഭാഷ പഠനകേന്ദ്രം സെപ്റ്റംബര് 12ന് വൈകുന്നേരം മൂന്നിന് ഓണ്ലൈനായി ഡിഎംഎ പ്രസിഡന്റ് കെ. രഘുനാഥ് ഉദ്ഘാടനം ചെയ്തു. ഏരിയ ചെയര്മാന് ടി.എല്. മാത്യുകുട്ടി അധ്യക്ഷത വഹിച്ചു. ഏരിയ സെക്രട്ടറി പി.കെ. ലക്ഷ്മണന് സ്വാഗതം പറഞ്ഞു. മുഖ്യാതിഥി കേരള എഡ്യുക്കേഷണല് സൊസൈറ്റി പ്രസിഡന്റ് ബാബു പണിക്കര്, മലയാളം മിഷന് സെക്രട്ടറി എന്വി. ശ്രീനിവാസ്, ഡിഎംഎ ജനറല് സെക്രട്ടറി ചന്ദ്രന്, ഡിഎംഎ മലയാള പഠനകേന്ദ്രങ്ങളുടെ കോര്ഡിനേറ്റര് രഘുനാഥന് നായര്, ഡിഎംഎ വൈസ് പ്രസിഡന്റ് കെ.ജെ. ടോണി, മലയാളം മിഷന് കോര്ഡിനേറ്റര്മാരായ കെ. മുരളീധരന്, പ്രദീപന് കണ്ടത്തില് എന്നിവര് പങ്കെടുത്ത് സംസാരിച്ചു. തുടര്ന്ന് ഉദ്ഘാടനത്തോടനുബന്ധിച്ച് കുട്ടികളുടെ വിവിധ കലാപരിപാടികള് അരങ്ങേറി. തുടര്ന്ന് ഏരിയ ട്രഷറര് ഗിരീഷ് കുമാറിന്റെ നന്ദി പ്രകടനത്തോടു കൂടി പരിപാടി അവസാനിച്ചു. റിപ്പോര്ട്ട്: റെജി നെല്ലിക്കുന്നത്ത്